SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Alena Tomanová, Mgr.
	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Nemecko	
Názov a adresa 
prijímajúcej organizácie:	CJD Bonn
Internationales Jugendforum und Gastehaus
Graurheindirfer Strasse 149
53117 Bonn	
Účel cesty:	Stretnutie osôb zodpovedných za implementáciu Youthpass v jednotlivých NA /Youthpass contact persons meeting/.	
Spôsob financovania 
(kto hradí cestovné, pobytové náklady, iné výdavky):	Iuventa- Slovenská Národná agentúra programu Mládež v akcii	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
26.5.2014	Príchod 
Neformálne zoznámenie sa
	
27.5.2014	Oficiálne privítanie
Zoznámenie sa
Úvod do programu
Čo je Youthpass /história a význam/
Hlavné odkazy z dopadovej štúdie Youthpass
Úvod do Youthpass-u v rámci programu E+
Kvalitatívne elementy Youthpass
Youthpass v rámci Erasmus+ /web., certifikáty, informačné materiály.../
Kvíz	
28.5.2014	Úlohy a povinnosti osoby zodpovednej za Youthpass
Salto TC RC workplán 2014
Nový nástroj na jazykový preklad
Rozvoj Youthpass-u v rámci E+ /multimeasure activities, KA2, monitoring a research.../
Uznávanie neformálneho a informálneho vzdelávania
TCA plánovanie
Hodnotenie	
29.5.2014	Odchod	

Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.5.2014	Príchod 

Neformálne zoznámenie sa
Neoficiálne zoznámenie sa s osobami zodpovednými za Youthpass v iných Národných agentúrach programu E+ pre oblasť mládeže.
	
27.5.2014	Oficiálne privítanie
Oficiálne privítanie Ritou Bergstein /Salto TC RC/ a predstavenie cieľov spoločného stretnutia.

Zoznámenie sa
Vzhľadom k tomu, že bolo nominovaných mnoho nových osôb zodpovedných za Youthpass, bez predchádzajúcich skúseností s touto témou, alebo aj osôb, ktoré sú z LLP programu a zároveň majú na starosti aj Europass, bližšie sme sa spoznali, kto z akej krajiny pochádza, čo má v Národnej agentúre na starosti a ako dlho už robí z Youthpass-om.

Úvod do programu
Paul Kloosterman /facilitátor stretnutia/ nám predstavil jednotlivé bloky programu, ktorým sme sa počas stretnutia venovali.

Čo je Youthpass /história a význam/
Vzhľadom k tomu, že mnoho ľudí bolo nováčikov v tejto téme, Rita Bergstein predstavila celý koncept Youthpass-u /významné roky, miľníky, úspechy.../
Bližšie informácie je možné nájsť aj na stránke www.youthpass.eu

Hlavné odkazy z dopadovej štúdie Youthpass
Kristiina Pernits /SALTO TC RC/ predstavila hlavné odkazy, ktoré vyvstali z dopadovej štúdie Youthpass, ktorú realizovala Európska komisia. Vyššie je odkaz na dopadovú štúdiu v plnej verzii.
V skratke sú odporúčania viac podprovovať mentorov, školiteľov a pracovníkov s mládežou pri implementácii Youthpassu, mať viac interaktívny on line nástroj, viac prekladov, aby bolo možné využiť aj viac jazyččné certifikáty. (napr. jeden človek môže mať pre svoje potreby Youthpass aj v angličtine, i v slovenčine...)

Úvod do Youthpass-u v rámci programu E+
Arthur Payer/Európska komisia/ vysvetlil politické pozadie Youthpass-u. Venoval sa napr. z akých politických dokumentov sa odvíja  /EU 2020 Strategy, EU Youth Strategy.../ Následne spomenul aj ďalšie dokumenty, ktoré súvisia s Odporúčaním Rady na validizáciu neformálneho vzdelávania a informálneho učenia, kde je oficiálne Youthpass ukotvený v rámci programu Erasmus+: Mládež v akcii. Časť prezentácie patrila aj plánom do budúcnosti a to prepojiť v roku 2015 Youthpass s Linguistic support nástrojom v rámci EDS, podnecovať členské štáty, aby sa jasne prelinkovali rôzne nástroje zamerané na uznávanie na národnej a medzinárodnej úrovni.

Kvalitatívne elementy Youthpass
Zámerom tohto bloku bolo zamerať sa predtým ako sa budeme venovať návrhom do budúcna, čo všetko už teraz máme, čo považujeme za kvalitné a čo je potrebné zachovať. Riešili sme kvalitu v nasledujúcich oblastiach:
•	Technický nástroj
•	Certifikáty Youthpass
•	Podpora vzdelávania
•	Youthpass v rámci programu Erasmus+
•	Youthpass v rámci programu Erasmus+ pre oblasť mládeže
•	Youthpass v rámci medzinárodnej práce s mládežou

Youthpass v rámci Erasmus+ /web., certifikáty, informačné materiály.../
Rita predstavila ako bude vyzerať nová stránka pre Youthpass, ktorá v zásade ostane taká istá, zmenia sa iba logá a obsah, keďže je celkom user friendly. Doplnia sa iba potrebné nové obsahové veci a trošku štruktúra. Možnosť vydávať Youthpass v rámci programu YiA bude možné cca do polovice roka 2016, na tej istej stránke.
Diskutovali sme o ďalších možnostiach rozvoja web. stránky.

Kvíz
Zábavný kvíz o Youthpasse a ukulele	
28.5.2014	Úlohy a povinnosti osoby zodpovednej za Youthpass
 Rámci pracovných skupín sme sa bavili, aké by mali byť úlohy osoby zodpovednej za Youtpass, pretože v každej Národnej agentúre je táto osoba zodpovedná aj za iné činnosti, a preto sme diskutovali v menších skupinkách, čo by mali byť minimálne úlohy tejto oblasti.
Salto TC predefinovalo úlohy n nasledovných oblastiach:
1.	Nominácia osoby zodpovednej za Youthpass- kto by to mal byť
2.	Preklady certifikátov a webovej stránky
3.	Prístup a využitie štatistického nástroja
4.	Definovanie školení/informačnej stratégie súvisiacej s implementáciou Youthpassu na národnej úrovni
5.	Práca na stratégiách súvisiacich s uznávaním neformálneo vzdelávania

Salto TC RC workplán 2014
Rita Bergstein predstavila workplán Salta TC RC na rok 2014, aké majú v pláne školenia, publikácie, veci súvisiace s transformáciou Youthpass-u z Programu Mládež v akcii na Erasmus+ pre oblasť mládeže

Nový nástroj na jazykový preklad
Prezentácia ako v praxi bude fungovať preklad stránky a certifikátov s praktickými ukážkami.
Za preklad webových stránok budú plne zodpovedné Národné agentúry. Preklad certifikátov bude naďalej prostredníctvom autorizácie a podpisu vedúcej Národnej agentúry, ktorá bude deklarovať platnosť a správnosť Youhpass-ov.

Rozvoj Youthpass-u v rámci E+ /multimeasure activities, KA2, monitoring a research.../
Diskusia v pléne, ako vytvoriť Youthpass-y pre ďalšie akcie v rámci programu Erasmus+, ktoré nie sú doteraz vytvorené. Časť diskusie bola zameraná aj na monitoring a výskum ohľadom Youthpassu t.j. aké máme doposiaľ dáta a ako ich možno využívať na monitorovanie a prieskum.

Uznávanie neformálneho a informálneho vzdelávania
4 národné agentúry predstavili ostatným aké aktivity robia na národnej úrovni v súvislosti s uznávaním certifikátu Youthpass alebo neformálneho vzdelávania v práci s mládežou. Svoje stratégie okrem našej Slovenskej, ktorú som prezentovala ja, predstavili aj  kolegovia z Estónska, Francúzska a Turecka.

TCA plánovanie
Posledná časť programu bola zameraná na plánovanie spoločných TCA aktivít, keďže asi o dva týždne je medzinárodné stretnutie TCA manažérov. Spoločne sme pripravili niekoľko návrhov, ktoré ponúkne SALTO TC počas TCA meetingu.

Hodnotenie
Záverečné hodnotenie školenia	
29.5.2014	Odchod	

4.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Osoba zodpovedná za Youthpass sprostredkuje všetky informácie a poznatky kolegom a školiteľom pre program Erasmus+, ako aj samotným žiadateľom.
Plánujem osloviť kolegov z Malty a Bulharska, ktorí vyvinuli zaujímavé nástroje na podporu Youthpassu a procesu vzdelávania. Plánujem zverejniť výsledky z Dopadovej štúdie na stránku Iuventy a preložiť video so sumárom zistení. Plánujem informovať žiadateľov a novinkách a zmenách, ktoré sa plánujú v rámci Youthass-u.	

5.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+, časť je voľne stiahnuteľná na stránke www.youthpass.eu	

6.	Osobitne vyhodnotený očakávaný prínos ZPC 

Najväčším prínosom boli najmä spoločné diskusie a nové inšpiratívne nápady, ako možno posilniť využívanie a uznávanie Youthpass-u na Slovensku. Inšpirácie som získala vďaka diskusiám a zdieľaniu príkladov dobrej praxe v iných krajinách. Inšpiratívny je pilotný projekt v Estónsku a Litve, ktorí plánujú zaviesť Youthpass na národnú úroveň pre všetky aktivity v rámci práce s mládežou. Užitočná bola aj praktická prezentácia toho, ako prekladať stránku Youthpass do slovenčiny.

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA –Slovenský inštitút mládeže a získané informácie budú komunikované počas pravidelných porád oddelenia. Zároveň informácie budú komunikované aj sieti externých spolupracovníkov. Prenos informácií zabezpečí Alena Tomanová.	

Súhlasím so zverejnením tejto správy na internete

Dátum:	3.6.2014	
Správu vypracoval
(meno a priezvisko, podpis):	Alena Tomanová, Mgr.	
Správu schválil
(meno a priezvisko, podpis):	Marcela Hajtmánková, Mgr.